બીજી તરફ સેન્ટ્રલ સ્ટેટિસ્ટિક્સ ઓફિસ(SCO)એ મંગળવારે જાહેર કરેલા ડેટા મુજબ એપ્રિલનો આઈઆઈપી ૪.૯ ટકા વધ્યો હતો. મેન્યુફેક્ચરિંગ સેક્ટરમાં એપ્રિલમાં ૫.૨ ટકા વૃદ્ધિ નોંધાઈ હતી. ગયા વર્ષે એપ્રિલમાં તેમાં ૨.૯ ટકા વૃદ્ધિ નોંધાઈ હતી. મેન્યુફેક્ચરિંગ ક્ષેત્રનું આઈઆઈપી ઈન્ડેક્સમાં ૭૭ ટકાથી વધુ યોગદાન છે.માઈનિંગ સેક્ટરમાં ૫.૧ ટકા વૃદ્ધિ થઈ હતી. ગયા વર્ષે એપ્રિલમાં તેમાં ત્રણ ટકા વૃદ્ધિ થઈ હતી. જોકે એપ્રિલમાં વીજ ઉત્પાદન ક્ષેત્રે કામગીરી નબળી જોવા મળી હતી અને વૃદ્ધિદર ૨.૧ ટકા ઘટ્યો હતો. ગયા વર્ષે આ ગાળામાં તેમાં ૫.૪ ટકા વૃદ્ધિ થઈ હતી.નેશનલ સેમ્પલ સર્વે ઓર્ગેનાઈઝેશન(NSSO)ના ફિલ્ડ ઓપરેશન્સ ડિવિઝન દ્વારા પસંદગીના શહેરોમાંથી અને ટપાલ વિભાગ દ્વારા પસંદગીના ગામોમાંથી ભાવના આંકડા લેવાય છે. વેબ પોર્ટલ મારફતે આ ડેટા લેવાય છે, જેનું સંચાલન નેશનલ ઈન્ફર્મેટિક્સ સેન્ટર કરે છે.